Á kə́ kwí, ńdɔ mǐ ngálúm mā mvús, mǐ ngalugu bəzambá bə̄fə́; ású tē ńdɔ mǎyǐ kīg fə̄ mína bǎd kode. 14Kəlán yón á mís bə̄zāmbá yā mínā bə́bēn mī ngátɔ́b; bə́ tam mína kode ábǒg miǹdzǔg dáán.” 15Ńdɔ̄ bɔ́n bə́ Ísraɛ̂l bə́ ngádzó ai Ǹtondôbə nâ: “Bǐ ngásə́m fɔ̄ɔ̄; bɔ̌g bíā ḿból ósə wǎyi; hədá kodége tə́ bíā, ámōs dí” 16Ńdɔ̄ hḿ bə́ ngákúli bəzəzə̌ bəzambá á ńsəŋ, bə́ ngalugu Ǹtondôbə, ású tē hḿ Ńtondôbə a ndzí kig bǎd dzíbī mīńtyé mí Ísraɛ̂l. 17Ńdɔ Amonít bə́ ngáman kóan, bə́ mān vúl mīńkán bítá á Galaad; bɔ́n bə́ Ísraɛ̂l bə́ tógán, bə́ mān vúl mīńkán bítá á Mitspa. 18Ńdɔ ayɔŋ ásə ai miǹkúkúmá yā Galaad bə́ ngádzó nâ: “Mod m̀fé énye ǎ yi kə́ tsag Ámonít ? Enyɔ́lɔ tě énye ǎ yi tə́bə̄ ńkūkúmá bod bə́sə̄ yā Galaad.”